Kui reeglina mängitakse jalgpalli 2 x 45 minutit, siis mängijate ülekuumenemise vältides võib FIFA kõrge temperatuuri puhul rakendada süsteemi 3 x 30 minutit.    Sellise väidetava FIFA seisukoha käis välja Katari staadionite jahutustehnoloogia projektiga tegeleva firma Arup Associatesi direktor Michael Beavon, kelle sõnul võidakse mäng  katkestada, kui temperatuur on 32 kraadi Celsiuse järgi.    "Põhjuseks on, et mängijad saaksid oma veevarusid täiendada ja siis edasi mängida. Loomulikult tekitab see segadust telekavades ja teistes taolistes asjades," ütles Beavon Londonis toimuval konverentsil.    Beavon lisas, et Katari eesmärk on tehnoloogiate abil hoida temperatuurid 24-29 kraadi vahel. Siis ei oleks FIFA-l ei oleks põhjust sekkuda.    FIFA esindaja lükkas kolmandike plaani olemasolu ümber: "Seda võimalust  ei ole arutatud. Igal juhul vajab see mängureeglite muutmist ja peaks seetõttu saama IFAB-i (rahvusvaheline jalgpallireeglite eest vastutav kogu) heakskiidu."